Târgujianul, dat în urmărire internațională, a fost prins la București. El fugea din autorități după ce a fost condamnat la închisoare cu executare pentru complicitate la înșelăciune. Respectivul se numește Silviu Neagoe, are 59 de ani și se sustrăgea pedepsei cu închisoarea din 2014.
"Polițiștii Capitalei din cadrul Serviciului de Investigații Criminale au acționat pentru depistarea persoanelor care se sustrag urmăririi penale sau executării unei măsuri privative de libertate. În acest context, în urma activităților specifice efectuate de către polițiști din cadrul Serviciului de Investigații Criminale a fost depistat un bărbat, urmărit la nivel național și internațional, din data de 17 mai 2011, în baza unui mandat de executare a pedepsei cu închisoarea, emis de către Tribunalul București, fiind condamnat la 5 ani și 8 luni de închisoare pentru săvârșirea infracțiunii de complicitate la înșelăciune", a transmis Poliția Capitalei.